Supertaal - RDF-voer
type: channel
description: Kom praat saam!
items: aarde

aarde
type: item
description: Die aarde. aarde Afbreking: aarde Uitspraak: /ˈɑːrdə/ Selfstandige naamwoord: aarde Meervoud: aardes Verkleinwoord: aardetjie Meervoud van verkleining: aardetjies Betekenis: • (sterrekunde) Die planeet waarop ons lewe; woonplek van die mens, in teenstelling met die hemel. • Vaste grondoppervlakte; grond. Gebruik: • Die Aarde is die derde naaste planeet aan die Son. • Ek bewerk hierdie aarde met my eie hande. Spreekwoord: • Albei voete plat op die aarde. [Realisties wees.] • Die vet van die aarde. [Rykdom, weelde en genot.] • Dit lyk of hemel en aarde vergaan. [Daar is 'n vreeslike lawaai.] • Hard met die aarde kennis maak. [Hard op die grond val.] • Hemel en aarde beweeg. [Alles in 'n mens se vermoë doen.] • Hemel op aarde hê. ['n Lekker lewe lei.] • Hy is die sout van die aarde. ['n Deurdringende gees wat ander moet help verbeter.] • Hy is van die aarde geskei. [Hy het gesterf.] • Hy word ter aarde bestel. [Hy is begrawe.] • Sy rus in die skoot van die aarde. [Sy is begrawe.] • Tussen hemel en aarde swewe. [Heeltemal onbeslis wees.] • Voel of jy in die aarde kan wegsink. [Baie skaam voel.] Vertaling: Engels: earth, soil Nederlands: aarde Nota: • In wetenskaplike konteks word óns "Aarde" soms met 'n hoofletter geskryf om dit van ander buitewêreldse aardes te onderskei. Laat weet asb as die inskrywing foute bevat of verder verbeter kan word.
creator: Leksikograaf
date: 2019-05-11T20:14:56-00:00